Μία Χαλίφα

Η Σάρα Τζο Τσαμούν (Βηρυτός, 10 Φεβρουαρίου 1993, αραβικά: سارة جو شمعون), γνωστή με το καλλιτεχνικό της όνομα Μία Χαλίφα (αγγλικά:  Mia Khalifa, αραβικά: ميا خليفة, συναντάται σε ελληνικές πηγές και ως Μία Καλίφα) είναι Λιβανέζα και Αμερικανίδα προσωπικότητα των μέσων κοινωνικής δικτύωσης, σχολιάστρια και διαδικτυακό (webcam) μοντέλο και πρώην ηθοποιός πορνογραφικών ταινιών. Επίσης διατηρεί επιχείρηση γυναικείων κοσμημάτων.

Εκτός αυτών ασχολείται με την δημιουργία περιεχομένου στην διαδικτυακή πλατφόρμα OnlyFans και τον αθλητικό σχολιασμό, ενώ έχει εργαστεί ως μοντέλο αισθησιακών φωτογραφιών και γραμματέας σε δικηγορικό γραφείο.

Έγινε γνωστή λόγω της τρίμηνης παρουσίας της ως ηθοποιός πορνογραφικών ταινιών, οι οποίες σημείωσαν μεγάλη δημοτικότητα καταλαμβάνοντας την πρώτη θέση στο Pornhub. Η επιλογή σταδιοδρομίας της συνδέθηκε με τις συρράξεις στη Μέση Ανατολή και προκάλεσε αντιδράσεις στις μουσουλμανικές συντηρητικές κοινωνίες, ειδικά για ένα βίντεο στο οποίο φορούσε χιτζάμπ.

 Βιογραφία 

 Αρχικά έτη 
Η Σάρα Τζο Τσαμούν γεννήθηκε στις 10 Φεβρουαρίου 1993 στην Βηρυτό, πρωτεύουσα του Λιβάνου. Οι γονείς είναι χριστιανοί της ανατολής και η οικογένειά της είναι καθολική. Η ίδια μεγάλωσε σε ένα θρησκευτικό περιβάλλον, αλλά η ίδια δεν κατέληξε ιδιαίτερα θρησκευόμενη. Ήταν εγγεγραμμένη σε ιδιωτικό γαλλικό σχολείο στη Βηρυτό, όπου έμαθε επίσης να μιλάει αγγλικά.

Τον Ιανουάριο του 2001, η οικογένειά της μετακόμισε στις Ηνωμένες Πολιτείες και εγκαταστάθηκε στην κομητεία Μοντγκόμερι της πολιτείας Μέριλαντ προκειμένου να ξεφύγουν από την σύγκρουση στον νότιο Λίβανο. Στο λύκειο, εντάχθηκε σε μια ομάδα λακρός.

Στη συνέχεια, φοίτησε στη Στρατιωτική Ακαδημία Μασανάτεν και μετέπειτα μετακόμισε στο Τέξας για να συνεχίσει την εκπαίδευσή της. Απέκτησε πτυχίο στην Ιστορία, από το Πανεπιστήμιο του Τέξας στο Ελ Πάσο.

 Σύντομη καριέρα στην βιομηχανία του πορνό (2014 - 2015) 
Η Μία Χαλίφα μετακόμισε στο Μαϊάμι και μόλις έφτασε, την προσέγγισαν για να ποζάρει για γυμνές φωτογραφίες, πρόταση την οποία δέχθηκε. Ξεκίνησε την καριέρα της στον χώρο της πορνογραφίας τον Οκτώβριο του 2014. Ξεκίνησε να εργάζεται για την εταιρεία παραγωγής Score, ενώ επίσης εργάστηκε και για την εταιρεία Bang Bros.

Η Μία Χαλίφα κέρδισε την προσοχή του κοινού μετά την κυκλοφορία μιας σκηνής που γυρίστηκε για την εταιρεία παραγωγής Bang Bros, στην οποία φορούσε χιτζάμπ. Η σκηνή έφερε άμεση δημοτικότητα στη Μία Χαλίφα, αλλά και ένα κύμα μίσους από ισλαμιστές στον Λίβανο (και άλλα γειτονικά έθνη) καθώς και θρησκευτικούς αξιωματούχους, σε εφημερίδες και στην πλατφόρμα κοινωνικής δικτύωσης Twitter (σήμερα X). Με πάνω από 1,5 εκατομμύρια προβολές, η Μία Χαλίφα έγινε η ηθοποιός με τις περισσότερες αναζητήσεις στην κορυφαία ιστοσελίδα πορνογραφικού streaming Pornhub στις αρχές Ιανουαρίου 2015.

 Προσωπικότητα των μέσων ενημέρωσης (από το 2015) 

 Δημοτικότητα στα μέσα κοινωνικής δικτύωσης 
Η Χαλίφα τερμάτισε τη σύντομη καριέρα της ως πορνογραφική ηθοποιός το 2015. Στη συνέχεια εργάστηκε ως νομικός τεχνικός και λογίστρια.

Έγινε μια πολύ δημοφιλής προσωπικότητα στα μέσα κοινωνικής δικτύωσης το 2015. Τον Νοέμβριο του 2016, ξεκίνησε μια διαδικτυακή αίτηση με αίτημα τον διορισμό της ως Πρέσβη των ΗΠΑ στη Σαουδική Αραβία από τον Πρόεδρο των ΗΠ της Αμερικής Ντόναλντ Τραμπ.

Το 2019, η Μία Χαλίφα είχε σχεδόν 3 εκατομμύρια ακόλουθους στο Twitter και περισσότερους από 18 εκατομμύρια στο Instagram. Διατηρεί επίσης ένα κανάλι στο YouTube, κάνει ζωντανή μετάδοση στο Twitch και πουλάει φωτογραφίες, εμπορεύματα έχοντας αποκλειστική πρόσβαση μέσω της ιστοσελίδας Patreon.
μικρογραφία|253x253εσ|Η Μία Χαλίφα το 2019|αριστερά

 Κάλυψη αθλητισμού 
Η Μία Χαλίφα είναι επίσης γνωστή για το πάθος της για τον αθλητισμό, ιδιαίτερα για την ομάδα αμερικανικού ποδοσφαίρου Φλόριντα Στέιτ Σεμινόλες και για το ποδόσφαιρο, όπου υποστηρίζει την αγγλική ομάδα Γουέστ Χαμ Γιουνάιτεντ. Η Μία Χαλίφα χρησιμοποιεί επίσης το εκτεταμένο κοινό της στα μέσα κοινωνικής δικτύωσης για να υποστηρίζει επαγγελματικές ομάδες της Ουάσινγκτον, όπως οι Ουάσινγκτον Ρέντσκινς (αμερικανικό φούτμπολ, NFL), οι Ουάσινγκτον Γουίζαρντς (καλαθοσφαίριση, NBA) και οι Ουάσινγκτον Κάπιταλς (χόκεϊ επί πάγου, NHL). 

Επίσης, συμπαρουσίασε την αθλητική εκπομπή Out of Bounds στο κανάλι YouTube του Complex News, με τον Gilbert Arenas, μεταξύ Οκτωβρίου 2017 και Φεβρουαρίου 2018. Επίσης, συμπαρουσίασε την εκπομπή SportsBall μαζί με τον Tyler Coe στο Rooster Teeth μέχρι τον Οκτώβριο του 2018.

 Προσωπική ζωή 
Η Μία Χαλίφα είναι Λιβανέζα ενώ από το 2001 κατέχει και την αμερικανική υπηκοότητα, χρονιά κατά την οποία μετακόμισε στις Ηνωμένες Πολιτείες με την οικογένειά της, ως αποτέλεσμα του πολέμου του νότιου Λίβανου. Οι θρησκευτικές της καταβολές της είναι καθολικές, αλλά η ίδια έχει δηλώσει άθρησκη.

Η Μία Χαλίφα παντρεύτηκε τον πρώην φίλο της από το λύκειο τον Φεβρουάριο του 2011. Χώρισαν το 2014 και πήραν διαζύγιο το 2016. Ζει κυρίως στο Τέξας. Το 2019, αρραβωνιάστηκε και στη συνέχεια παντρεύτηκε τον σεφ Ρόμπερτ Σάντμπεργκ, με τον οποίο χώρισε δύο χρόνια αργότερα. Από το 2021, είναι σε σχέση με τον Πορτορικανό ράπερ Jhayco.

 Πολιτικές απόψεις και αναφορές 
Η Χαλίφα έχει παρουσία και στον πολιτικό σχολιασμό, υποστηρίζοντας τα δικαιώματα των θηλυκών σεξεργατριών και ηθοποιών πορνογραφικού περιεχομένου. 

Φέρει επίσης τατουάζ με το έμβλημα των Λιβανέζικων Δυνάμεων, της κυρίας εθνικής χριστιανικής οργάνωσης του εμφυλίου της χώρας, προάγγελου κυρίως του ομώνυμου πολιτικού κόμματος καθώς και του σημερινού Κόμματος των Φαλαγγιτών. Κατά δήλωση της, το τατουάζ σχετίζεται με την πολιτική τοποθέτηση του πατέρα της.

Από το 2021 η Χαλίφα στηρίζει ανοικτά τους Παλαιστινίους κατά τον Πόλεμο της Γάζας, βάλλοντας κατά του σιωνισμού και αποκαλώντας το Κράτος του Ισραήλ ως «κράτος-απαρτχάιντ». Αυτό της κόστισε και την συνεργασία της με το περιοδικό Playboy.

 Παραπομπές 

Κατηγορία:Αμερικανίδες ηθοποιοί πορνογραφικών ταινιών
Κατηγορία:Αντισιωνισμός
Κατηγορία:Πρώην Ρωμαιοκαθολικοί